**Likumprojekta „Grozījumi Civilprocesa likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts „Grozījumi Civilprocesa likumā” (turpmāk – Likumprojekts) izstrādāts, lai:- ieviestu Latvijas tiesību aktos Eiropas Parlamenta un Padomes 2014.gada 26.novembra direktīvu 2014/104/ES par atsevišķiem noteikumiem, kuri valstu tiesībās reglamentē zaudējumu atlīdzināšanas prasības par dalībvalstu un Eiropas savienības konkurences tiesību pārkāpumiem (turpmāk – Direktīva 2014/104/ES). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2014.gada 26.novembrī tika pieņemta Direktīva 2014/104/ES, lai palielinātu patērētāju un tirgus dalībnieku lomu iespējamo konkurences tiesību pārkāpēju disciplinēšanā, atvieglojot to iespēju pieprasīt zaudējumu atlīdzību no konkurences tiesību pārkāpējiem gan Latvijā, gan Eiropas Savienībā. Latvijai kā ES dalībvalstij ir jānodrošina Direktīvā 2014/104/ES noteikto prasību pārņemšana nacionālajos tiesību aktos līdz 2016.gada 27.decembrim. Likumprojekta mērķis ir ieviest Direktīvas 2014/104/ES prasības un paaugstināt personu, kuras cietušas no konkurences tiesību pārkāpuma tiesību aizsardzību.Ievērojot Direktīvas 2014/104/ES prasības, ar Likumprojektu ir paredzēts papildināt Civilprocesa likumu ar jaunu nodaļu “*30.6 nodaļa. Zaudējumu atlīdzināšana par konkurences tiesību pārkāpumiem*”, kurā tiks noteikts:1. termins “konkurences tiesību pārkāpums”;
2. lietu piekritība;
3. pierādījumu izprasīšana zaudējumu atlīdzināšanas lietās par konkurences tiesību pārkāpumiem;
4. konkurences tiesību pārkāpums, kas konstatēts ar Konkurences padomes lēmumu, nav no jauna jāpierāda;
5. tiesvedības apturēšana izlīguma panākšanai.
6. **Termins “konkurences tiesību pārkāpums”**

Likumprojektā tiek dots skaidrojums terminam “konkurences tiesību pārkāpuma”, kas atbilstoši Direktīvai ir Konkurences likuma, Līguma par Eiropas Savienības darbību (LESD) 101. un 102. panta pārkāpums, kā arī citas dalībvalsts konkurences tiesību pārkāpums, kas piemērots kopā ar LESD 101. vai 102.pantu.1. **Lietu piekritība**

Likumprojekts paredz, ka lietas par zaudējumu atlīdzināšanu par konkurences tiesību pārkāpumiem izskata Rīgas pilsētas Latgales priekšpilsētas tiesa prasības kārtībā pēc vispārējiem noteikumiem. Tādējādi, ņemot vērā konkrēto lietu specifiku un augsto sarežģītības pakāpi, lai nodrošinātu kvalitatīvu un efektīvu tiesību aktu piemērošanu, būs nepieciešams specializēt un apmācīt mazāku skaitu tiesnešu. Konkurences likuma 20.pants nosaka, ka līdztekus Konkurences padomei Konkurences likuma un Līguma par Eiropas Savienības darbību 101.un 102. pārkāpumu var konstatēt arī tiesa, attiecīgi Rīgas pilsētas Latgales priekšpilsētas tiesai piekritīs visas civilprasības saistībā ar Konkurences likuma un Līguma par Eiropas Savienības darbību 101., 102 pantu pārkāpumiem un no to izrietošu zaudējumu atlīdzināšanas prasību skatīšana. Ierobežotas pieejamības informācijas aizsardzība un informācijas aprites ierobežojumi, kas ietverta Likumprojekta paredzētajā 250.66 pantā tiks nodrošināta saskaņā ar tiesu iekšējiem normatīvajiem aktiem, piemēram, Rajonu (pilsētu) tiesu, to zemesgrāmatu nodaļu un apgabaltiesu lietvedības organizēšanas noteikumi. 1. **Pierādījumu izprasīšana zaudējumu atlīdzināšanas lietās par konkurences tiesību pārkāpumiem**

Praksē pastāv gadījumi, kad lietas dalībniekiem nav iespējams pierādīt apgalvoto, jo pierādījumi bieži vien ir tikai un vienīgi pretējās puses vai trešo personu rīcībā un prasītājiem nav zināmi vai nav pieejami pietiekamā apjomā. Šobrīd Civilprocesa likuma 93.panta otrā daļa paredz, ja pusēm vai citiem lietas dalībniekiem nav iespējams iesniegt pierādījumus, pēc viņu motivēta lūguma tos izprasa tiesa. Taču, lai sasniegtu Direktīvā 2014/104/ES paredzēto mērķi un nodrošinātu personām, kuras ir cietušas no konkurences tiesību pārkāpuma, ir nepieciešams paredzēt detalizētāku tiesisko regulējumu, tādēļ Likumprojekta 1.punkts paredz papildināt Civilprocesa likumu ar 250.66 pantu. Tā kā tiesvedībai konkurences tiesību jomā ir raksturīga informācijas asimetrija, tiesai lemjot par pierādījumu izprasīšanu, nav jāliek prasītājiem precizēt konkrētās pierādījumu vienības. Sagatavojot pieteikumu, ar lūgumu tiesai izprasīt pierādījumus, pusei ir nepieciešams izvērtēt to pamatojumu, kā arī samērīgumu. Samērīgumu saprotot tā, ka pierādījumu izprasīšanas rīkojumu var izmantot tikai tad, kad prasītājs, pamatojoties uz minētajam prasītājam pamatoti pieejamiem faktiem, ir sniedzis ticamu pamatojumu tam, ka prasītājam ir nodarīts kaitējums, ko izraisījis atbildētājs. Ja pierādījumu izprasīšanas lūguma mērķis ir iegūt kādu pierādījumu kategoriju, minētā kategorija būtu identificējama pēc tādām to veidojošo elementu kopīgajām iezīmēm kā to dokumentu raksturs, priekšmets vai saturs, kuru izprasīšana tiek lūgta, laiks, kurā tie bijuši sastādīti, vai citiem kritērijiem ar noteikumu, ka attiecīgajā kategorijā ietilpstošie pierādījumi ir būtiski, identificējot tās pēc iespējas precīzāk un šaurāk.Likumprojekts arī paredz detalizētāku regulējumu pierādījumu izprasīšanai no Konkurences padomes vai Eiropas Komisijas. Iecietības programmas un izlīguma procedūras ir svarīgi rīki konkurences tiesību aktu publiski tiesiskajai īstenošanai, jo tie veicina konkurences tiesību aktu nopietnāko pārkāpumu atklāšanu, efektīvu saukšanu pie atbildības un sodu piemērošanu. Uzņēmumus sadarboties ar konkurences iestādēm saskaņā ar iecietības programmām un izlīguma procedūrām šajā kontekstā varētu atturēt tas, ja tiktu atklātas pašapsūdzošas liecības, piemēram, saskaņā ar iecietības programmu sniegtas liecības un izlīguma iesniegumi, kuras iesniedz tikai nolūkā sadarboties ar konkurences iestādēm. Šāda atklāšana radītu risku, ka uzņēmumi, kas sadarbojas, var tikt pakļauti civiltiesiskai atbildībai sliktākos apstākļos nekā līdzpārkāpēji, kuri nesadarbojas ar konkurences iestādēm. Tādēļ, lai nodrošinātu uzņēmumu gatavību arī turpmāk brīvprātīgi vērsties pie konkurences iestādēm ar liecībām, likumprojekts atbilstoši Direktīvas 2014/104/ES prasībām paredz, ka tiesa no konkurences iestādes un citiem dalībniekiem nevar izprasīt liecības, kas sniegtas iecietības programmas ietvaros vai izlīguma iesniegumus. Ar liecībām, kas sniegtas iecietības programmas ietvaros, saprotot, brīvprātīgi sniegtu mutisku vai rakstisku informāciju konkurences iestādei vai minētās informācijas ierakstu, kurā aprakstīta minētās personas rīcībā esoša informācija par karteļa vienošanos un aprakstīta tirgus dalībnieka vai konkurētas personas loma tajā, un kura speciāli sagatavota iesniegšanai konkurences iestādē, lai saņemtu atbrīvojumu no naudas soda vai naudas soda samazinājumu. Savukārt iecietības programmas liecības neietver pierādījumus, kas pastāv neatkarīgi no konkurences iestādes veiktās izmeklēšanas, - neraugoties uz to, vai šāda informācija atrodas konkurences iestādes lietas materiālos vai ne. Likumprojekts paredz, pēc prasītāja pamatota lūguma, tiesa, lai pārliecinātos, ka attiecīgie dokumenti, kas ir iesniegti konkurences iestādei atbilst liecības, kas sniegtas iecietības programmas ietvaros un izlīguma iesnieguma definīcijai, izprasa dokumentus no konkurences iestādes, taču tos nepievieno civillietas materiāliem, nolēmumā norādot, ka šādi dokumenti ir izvērtēti. Lai nerastos situācijas, kad tiesai nav pārliecības par konkrēto pierādījumu atbilstību liecības, kas sniegtas iecietības programmas ietvaros un izlīguma iesnieguma definīcijām, tā var lūgt konkurences iestādes atzinumu, ka arī uzklausīt iesniegto materiālu autoru. Atbilstoši Direktīvai Likumprojektā ir paredzēts, ka tiesa informāciju, kuru persona sagatavojusi speciāli konkurences iestādes vajadzībām, informāciju, kuru konkurences iestāde ir sagatavojusi un nosūtījusi pusēm un atsauktos izlīguma iesniegumus var izprasīt tikai pēc tam, kad konkurences iestāde ir pieņēmusi lēmumu vai citā viedā izbeigusi lietas izpēti.Likumprojekts nosaka pierādījumu pieļaujamību zaudējumu atlīdzības lietās par konkurences tiesību pārkāpumu. Pierādījumi, kas iegūti izmantojot piekļuvi konkurences iestādes lietas materiāliem, ir attiecināmi un tos var izmantot tikai tās personas, kuras tos ir ieguvušas vai to pārstāvji. Likumprojektā ir noteikts, ka personas par pierādījumiem nevar izmantot iesniegtos materiālus iecietīgas programmas ietvaros, kā arī izlīguma iesniegumus, kura persona ieguvusi, izmantojot piekļuvi konkurences iestādes materiāliem. Papildus tiek paredzēts, ka informāciju, kuru persona sagatavojusi speciāli konkurences iestādes vajadzībām, informāciju, kuru konkurences iestāde ir sagatavojusi un nosūtījusi pusēm un atsauktos izlīguma iesniegumus, ko fiziskas vai juridiskas personas ieguvušas, izmantojot piekļuvi konkurences iestādes lietas materiāliem, pirms konkurences iestāde ir pieņēmusi lēmumu vai citādi izbeigusi lietas izpēti nav pieļaujami un tos nevar izmantot. Likumprojekts atbilstoši Direktīvai paredz, ka gadījumos, kad tiesa izprasa pierādījumus no konkurences iestādes, tad konkurences iestādei ir tiesības sniegt viedokli par pierādījumu izprasīšanas lūguma samērīgumu. Lai nodrošinātu ierobežotas pieejamības informācijas aizsardzību, kuras atklāšana var radīt kaitējumu vienai no pusēm, bet iepazīšanās, ar kuru ir nepieciešama, lai nodrošinātu pušu līdztiesību civilprocesā, tiesa varēs atļaut lietas dalībnieka pārstāvim iepazīties ar konkrēto ierobežotas pieejamības informāciju. Lemjot par konkrētā lietas dalībnieka pārstāvja piekļuvi lietas dalībnieka ierobežotas pieejamības informācijai, tiesai jāņem vērā attiecīgās informācijas raksturs, kā arī konkrētā lietas dalībnieka pārstāvja statuss, t.i., vai pastāvošas darba attiecības starp pusi un tās pārstāvi nerada ierobežotas pieejamības informācijas izpaušanas risku.Lai cietušās personas, kurām nav pieejami pierādījumi varētu pierādīt, ka tās ir cietušas no konkurences tiesību pārkāpuma, un tās varētu realizēt savas tiesībās saņemt pilnīgu tiesību atlīdzinājumu, Likumprojekts cita starpā paredz, ka tiesa saņemot šo personu motivētu lūgumu, var izprasīt pierādījumus no trešajām personām. Jau šobrīd Civilprocesa likuma 120.pantā ir paredzēta atbildība par rakstveida un lietisko pierādījumu neiesniegšanu, proti, ja tiesai nav paziņots, ka nav iespējams iesniegt pieprasītos rakstveida vai lietiskos pierādījumus, vai arī tie nav iesniegti tādu iemeslu dēļ, kurus tiesa atzinusi par neattaisnojošiem, tiesa var uzlikt vainīgajai personai naudas sodu līdz 40 *euro.* Lai samazinātu iespēju, ka trešās personas iznīcina to rīcībā esošo informāciju, Likumprojekts paredz papildināt Civilprocesa likumu ar 250.69 pantu, nosakot atbildību par rakstveida pierādījumu iznīcināšanu zaudējumu atlīdzības lietās par konkurences tiesību pārkāpumu. Sankcijas mērķis ir preventīvi novērst personu ļaunprātīgu rīcību, iznīcinot pierādījumus, kā arī sodīt gadījumos, ja persona šādu rīcību jau ir veikusi. 1. **Konkurences tiesību pārkāpums, kas konstatēts ar Konkurences padomes lēmumu, nav no jauna jāpierāda**

Šobrīd Civilprocesa likuma 96.panta otrā daļa paredz, ka fakti, kas nodibināti ar likumīgā spēkā stājušos spriedumu vienā civillietā, nav no jauna jāpierāda, iztiesājot citas civillietas, kurās piedalās tās pašas puses. Norādāms, ka Civilprocesa likums nenoteic administratīvo tiesu nolēmumu prejudicialitāti civillietās[[1]](#footnote-1), tādēļ praksē pastāv situācijas, kad administratīvajā kārtībā izskatīta lieta ir no jauna jāpierāda arī civiltiesiskā kārtībā. Tādēļ Likumprojekts papildina Civilprocesa likumu ar 250.68 pantu, kurš paplašina pamatu atbrīvošanai no pierādīšanas, proti, konkurences tiesību pārkāpums, kas konstatēts ar Konkurences padomes lēmumu, kas ir stājies spēkā un kļuvis neapstrīdams un nepārsūdzams, vai līgumā spēkā stājies tiesas spriedumu, no jauna nav jāpierāda. Konkurences tiesību pārkāpumu, kas konstatēts ar spēkā stājušos citas dalībvalsts konkurences iestādes lēmumu tiek uzskatīts par pierādītu, kamēr netiek pierādīts pretējais.1. **Tiesvedības apturēšana izlīguma panākšanai**

Likumprojekts paredz papildināt Civilprocesa likuma 214.pantu ar 7. un 8.punktu, ar kuriem tiks noteikts tiesas pienākums apturēt tiesvedību, gadījuma, ja starp pusēm notiek konkurences tiesību pārkāpumu izraisīta strīda izšķiršana vienošanās ceļā, kā arī gadījuma, ja konkurences iestāde izskata lietu par konkurences tiesību pārkāpumu, kas saistīta ar prasījumu, kas attiecas uz zaudējumu atlīdzināšanu.Likumprojekts papildinās arī Civilprocesa likumu ar 216.panta 9. un 10.punktu, kuros tiks noteikts termiņš, uz kādu tiek apturēta tiesvedība lietā. Termiņš, uz kuru tiesa var atlikt lietas izskatīšanu nevar būt ilgāks par diviem gadiem.Ņemot vērā Direktīvā noteikto Direktīvas prasību pārņemšanas laiku ir nepieciešams arī noteikt, ka likums stājas spēkā 2016. gada 27. decembrī. |
| 3. | Projekta izstrādē iesaistītās institūcijas | Projekts izstrādāts sadarbībā ar Konkurences padomi. Projekts ir izskatīts un atbalstīts arī Tieslietu ministrijas Civilprocesa likumu grozījumu izstrādei izveidotajā pastāvīgajā darba grupā. |
| 4. | Cita informācija | Nav. |
|   |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tirgus dalībnieki, t.i., visas personas, kas veic saimniecisko darbību un var ietekmēt konkurenci, kā arī patērētāji un jebkura cita persona, kas cietusi zaudējumus no konkurences tiesību pārkāpuma. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts efektivizēs konkurences lietu izskatīšanu, preventīvi veicinās konkurences tiesību ievērošanu, tiesisko pienākumu izpildi, ar konkurences tiesību pārkāpuma rezultātā nodarīto zaudējumu atlīdzību, tādējādi sekmējot godīgu konkurenci un veicinās tautsaimniecības attīstību.Personas savas tiesības varēs aizstāvēt normatīvajos aktos noteiktajā kārtībā. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

|  |
| --- |
|  **III. Tiesību akta projekta ietekme uz valsts budžetu un pašvaldību budžetiem** |
| *Projekts šo jomu neskar* |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Vienlaikus ar likumprojektu virzāms šāds normatīvo aktu projekts - „Grozījumi Konkurences likumā”.Papildus ir precizēti Ministru kabineta 2008.gada 29.septembra noteikumi Nr. 798 “Noteikumi par atsevišķu horizontālo sadarbības vienošanos nepakļaušanu Konkurences likuma 11.panta pirmajā daļā noteiktajam vienošanās aizliegumam”. |
| 2. | Atbildīgā institūcija | Ekonomikas ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2014.gada 26.novembra direktīva 2014/104/ES par atsevišķiem noteikumiem, kuri valstu tiesībās reglamentē zaudējumu atlīdzināšanas prasības par dalībvalstu un Eiropas Savienības konkurences tiesību pārkāpumiem. Saskaņā ar Direktīvas 2014/104/ES 27.pantu tās ieviešanas termiņš ir 2016.gada 27.decembris |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2014.gada 26.novembra direktīva 2014/104/ES par atsevišķiem noteikumiem, kuri valstu tiesībās reglamentē zaudējumu atlīdzināšanas prasības par dalībvalstu un Eiropas Savienības konkurences tiesību pārkāpumiem. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 1.pants | Likumprojekts “Grozījumi Konkurences likumā” un likumprojekts “Grozījumi Civilprocesa likumā”. | Tiks pārņemta pilnībā | Neparedz stingrākas prasības. |
| 2.panta 1. un 3.punkts | Likumprojekta “Grozījumi Civilprocesa likumā” 3.pants (Civilprocesa likuma 250.66 panta (2) daļa un 250.65 panta (2) daļa) | Tiks pārņemta pilnībā | Neparedz stingrākas prasības. |
| 2.panta 14.punkts | Likumprojekts “Grozījumi Konkurences likumā”  | Tiks pārņemta pilnībā | Neparedz stingrākas prasības. |
| 2.panta 15.punkts | Likumprojekts “Grozījumi Konkurences likumā” | Tiks pārņemta pilnībā | Neparedz stingrākas prasības. |
| 2.panta 16. un 17.punkts | Likumprojekts “Grozījumi Civilprocesa likumā” 3.pants (Civilprocesa likums 250.66 panta (5) daļas 2.punkts. | Tiks pārņemta pilnībā | Neparedz stingrākas prasības. |
| 2.panta 18.punkts | Likumprojekts “Grozījumi Civilprocesa likumā” 3.pants (Civilprocesa likums 250.66 panta (5) daļas 2.punkts. | Tiks pārņemta pilnībā | Neparedz stingrākas prasības. |
| 2.panta 19.punkts | Likumprojekts “Grozījumi Civilprocesa likumā” 3.pants (Civilprocesa likums 250.66 panta (5) daļas 1.punkts. | Tiks pārņemta pilnībā | Neparedz stingrākas prasības. |
| 2.panta 20.punkts | Likumprojekts “Grozījumi Konkurences likumā”  | Tiks pārņemta pilnībā | Neparedz stingrākas prasības. |
| 2.panta 23.punkts | Likumprojekts “Grozījumi Konkurences likumā” | Tiks pārņemta pilnībā | Neparedz stingrākas prasības. |
| 2.panta 24.punkts | Likumprojekts “Grozījumi Konkurences likumā”  | Tiks pārņemta pilnībā | Neparedz stingrākas prasības. |
| 3.pants | Likumprojekts “Grozījumi Konkurences likumā”  | Tiks pārņemta pilnībā | Neparedz stingrākas prasības. |
| 4.pants  | Likumprojekts “Grozījumi Konkurences likumā” un likumprojekts “Grozījumi Civilprocesa likumā”. | Tiks pārņemta pilnībā | Direktīvas pants nosaka vispārēju prasību dalībvalstīm nodrošināt efektivitāti un līdzvērtīgumu starp nacionālajām un ES konkurences tiesībām. Likumprojekts neparedz atšķirīgu regulējumu starp nacionālajām un ES konkurences tiesībām. |
| 5.pants 1., 2., 3. un 4.daļa | Civilprocesa likuma 11.pants un 93.panta (2) daļa un likumprojekts “Grozījumi Civilprocesa likumā”.( Civilprocesa likuma 250.66 pants) | Tiks pārņemta pilnībā | Neparedz stingrākas prasības. |
| 5.panta 5.daļa | Civilprocesa likuma 112.pants | Pārņemta pilnībā | Neparedz stingrākas prasības. |
| 5.panta 6.daļa  | Latvijas Republikas Advokatūras likuma 6.pants  | Pārņemta pilnībā | Neparedz stingrākas prasības. |
| 5.panta 7.daļa | Civilprocesa likuma 149.panta trešā daļa  | Pārņemta pilnībā | Neparedz stingrākas prasības. |
| 6.panta 4.daļa  | Likumprojekts “Grozījumi Civilprocesa likumā”.( Civilprocesa likuma 250.66 panta (4) daļa) | Tiks pārņemta pilnībā | Neparedz stingrākas prasības. |
| 6.panta 4.daļa | Likumprojekts “Grozījumi Civilprocesa likumā”.( Civilprocesa likuma 250.66 panta (7) daļa) | Tiks pārņemta pilnībā | Neparedz stingrākas prasības. |
| 6.panta 6.daļa | Likumprojekts “Grozījumi Civilprocesa likumā”.( Civilprocesa likuma 250.66 panta (5) daļa) | Tiks pārņemta pilnībā | Neparedz stingrākas prasības. |
| 6.panta 6., 10. un 11.daļa | Likumprojekts “Grozījumi Civilprocesa likumā”.( Civilprocesa likuma 250.67 panta (1) daļa) | Tiks pārņemta pilnībā | Neparedz stingrākas prasības. |
| 7.panta 1., 2. un 3.daļa | Likumprojekts “Grozījumi Civilprocesa likumā”.( Civilprocesa likuma 250.67 panta (1), (2) un (3) daļa) | Tiks pārņemta pilnībā | Neparedz stingrākas prasības. |
| 8.panta 1.daļa | Likumprojekts “Grozījumi Civilprocesa likumā”.( Civilprocesa likuma 250.69 panta (1) un (2) daļa) | Tiks pārņemta pilnībā | Neparedz stingrākas prasības. |
| 8.panta 2.daļa | Civilprocesa likuma 112.panta ceturtā daļa  | Pārņemta pilnībā | Neparedz stingrākas prasības. |
| 9.panta 1., 2. un 3. daļa | Likumprojekts “Grozījumi Civilprocesa likumā”.( Civilprocesa likuma 250.68 panta (1) un (3) daļa);Civilprocesa likuma 97., 110.un 111.pants | Tiks pārņemta pilnībā | Neparedz stingrākas prasības. |
| 10.panta 1.daļa | Civillikuma 1895.pants | Pārņemta pilnībā. | Neparedz stingrākas prasības. |
| 10.panta 2.daļa | Likumprojekts “Grozījumi Konkurences likumā”  | Pārņemta pilnībā. | Neparedz stingrākas prasības. |
| 10.panta 3.daļa | Civillikuma 1895.pants | Pārņemta pilnībā. | Paredz stingrākas prasības. Saglabāts CL noteiktais vispārējais noilguma termiņš - 10 gadi. Direktīvas prasība ir noilguma termiņš vismaz 5 gadi. |
| 10.panta 4.daļa | Likumprojekts “Grozījumi Konkurences likumā” | Pārņemta pilnībā. | Neparedz stingrākas prasības. |
| 11.panta 1.daļa | Likumprojekts “Grozījumi Konkurences likumā”;Civillikuma 1682.pants | Tiks pārņemta pilnībā. | Neparedz stingrākas prasības. |
| 11.panta 2.daļa | Likumprojekts “Grozījumi Konkurences likumā”  | Tiks pārņemta pilnībā. | Neparedz stingrākas prasības. |
| 11.panta 3.daļa | Likumprojekts “Grozījumi Konkurences likumā”  | Tiks pārņemta pilnībā. | Neparedz stingrākas prasības. |
| 11.panta 4.daļa | Likumprojekts “Grozījumi Konkurences likumā” | Tiks pārņemta pilnībā. | Neparedz stingrākas prasības. |
| 11.panta 5.daļa | Likumprojekts “Grozījumi Konkurences likumā”  | Tiks pārņemta pilnībā. | Neparedz stingrākas prasības. |
| 11.panta 6.daļa | Likumprojekts “Grozījumi Konkurences likumā” | Tiks pārņemta pilnībā. | Neparedz stingrākas prasības. |
| 12.panta 1. daļa | Likumprojekts “Grozījumi Konkurences likumā”;Civillikuma 1770., 1775., 1779. un 1784.pants | Pārņemta pilnībā | Neparedz stingrākas prasības. |
| 12.panta 2. daļa | Likumprojekts “Grozījumi Konkurences likumā”;Civillikuma 1770., 1775., 1779. un 1784.pants | Pārņemta pilnībā | Neparedz stingrākas prasības. |
| 12.panta 4.un 5. daļa | Likumprojekts “Grozījumi Konkurences likumā”  | Tiks pārņemta pilnībā. | Neparedz stingrākas prasības. |
| 13.pants | Likumprojekts “Grozījumi Konkurences likumā” | Tiks pārņemta pilnībā. | Neparedz stingrākas prasības. |
| 14.panta 1.daļa | Likumprojekts “Grozījumi Konkurences likumā”  | Tiks pārņemta pilnībā. | Neparedz stingrākas prasības. |
| 14.panta 2.daļa | Likumprojekts “Grozījumi Konkurences likumā”  | Tiks pārņemta pilnībā. | Neparedz stingrākas prasības. |
| 15.pants | Likumprojekts “Grozījumi Konkurences likumā”  | Tiks pārņemta pilnībā. | Neparedz stingrākas prasības. |
| 17.panta 1.daļa | Likumprojekta “Grozījumi Konkurences likumā” | Tiks pārņemta pilnībā. | Neparedz stingrākas prasības. |
| 17.panta 2.daļa | Likumprojekts “Grozījumi Konkurences likumā” | Tiks pārņemta pilnībā. | Neparedz stingrākas prasības. |
| 17.panta 3. daļa | Konkurences likuma 20.1 panta otrā daļa  | Pārņemts pilnībā. | Neparedz stingrākas prasības. |
| 18.panta 1. daļa | Likumprojekts “Grozījumi Konkurences likumā”  | Tiks pārņemta pilnībā. | Neparedz stingrākas prasības. |
| 18.panta 3. daļa | MK 29.05.2016. noteikumi Nr.179 “Kārtība, kādā nosakāms naudas sods par Konkurences likuma 11. panta pirmajā daļā un 13. pantā un Negodīgas mazumtirdzniecības prakses aizlieguma likuma 5., 6., 7. un 8. pantā paredzētajiem pārkāpumiem” | Pārņemts pilnībā. | Neparedz stingrākas prasības. |
| 19.panta 1.daļa | Likumprojekts “Grozījumi Konkurences likumā”  | Tiks pārņemta pilnībā. | Neparedz stingrākas prasības. |
| 19.panta 2.daļa | Likumprojekts “Grozījumi Konkurences likumā” | Tiks pārņemta pilnībā. | Neparedz stingrākas prasības. |
| 19.panta 3.daļa | Likumprojekts “Grozījumi Konkurences likumā”  | Tiks pārņemta pilnībā. | Neparedz stingrākas prasības. |
| 19.panta 4.daļa | Likumprojekts “Grozījumi Konkurences likumā”  | Tiks pārņemta pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu nekar |
| Cita informācija | Saskaņā ar Direktīvas 2014/104/ES 27. pantu tās ieviešanas termiņš ir 2016.gada 27.decembris. Par direktīvas ieviešanu atbildīga ir Ekonomikas ministrija. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Īpašas komunikācijas aktivitātes nav plānotas. |
| 2. | Sabiedrības līdzdalība projekta izstrādē | Lai informētu sabiedrību par likumprojektu un dotu iespēju izteikt par to viedokļus, likumprojekts saskaņā ar Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” ievietots Ekonomikas ministrijas interneta mājas lapā 2016. gada 6. janvārī sadaļā „Sabiedrības līdzdalība”. |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Konkurences padome. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas veidotas netiek; funkciju un uzdevumu apjoms nepalielinās.  |
| 3. | Cita informācija | Nav. |

Iesniedzējs:

Ministru prezidenta biedrs,

ekonomikas ministrs A. Ašeradens

Vīza:

valsts sekretārs J. Stinka

01.11.2016. 14:59

3046

A. Ševčuks

67013230; Arturs.Sevcuks@em.gov.lv

D. Dzērviniece

67365225; Dita.Dzerviniece@kp.gov.lv

A. Apsītis

67365225; Antis.Apsitis@kp.gov.lv

1. Latvijas Republikas Augstākās tiesas Civillietu departamenta 2014. gada 29.maija lēmums lietā Nr. SKC-2247/2014 [↑](#footnote-ref-1)